Dodatok č. 1 
k Internému predpisu č. 1/ 2024 o registratúrnom poriadku 
pre obec Baňa
zo dňa 1.1.2025


Článok 1
Predmet dodatku

Interný predpis č. 1/2024 o registratúrnom poriadku pre obec Baňa zo dňa 1.1.2025 sa mení a dopĺňa nasledovne:
1. Čl. 1 ods. 7 sa slovo „príslušný archívny orgán“ nahrádza slovom „archív“.

2. V Čl. 2 sa dopĺňa ods. 17, ktorý znie: 
„Elektronická parafa je podpisovanie elektronického registratúrneho záznamu na obecnom úrade prostredníctvom elektronického informačného systému správy registratúry osobami poverenými na tento účel starostom obecného úradu.“

3. V Čl. 7 ods. 3 sa slovo „pre“ nahrádza slovom „na“.

4. V Čl. 7 ods. 4 sa slová „registratúrnym denníkom“ nahrádzajú slovami „elektronickým systémom na správu registratúry“. 

5. V Čl. 7 ods. 8 sa slovo „zoskenujú“ nahrádza slovom „naskenujú“. 

6. V Čl. 7 ods. 9 sa vypúšťa druhá veta a nahrádza sa vetou, ktorá znie:
„V registratúrnom denníku sa evidujú aj záznamy obsahujúce utajované skutočnosti podľa osobitného predpisu“

7. V Čl. 10 ods. 8 sa slová „zložiek pôvodcu“ nahrádzajú slovom „útvarov“. 

8. Poznámka pod čiarou k odkazu 17 znie:
17 § 16 ods. 2 písm. i) a j) zákona č. 395/2002 Z. z

9. V Čl. 13 ods. 6 sa za slovo „kópiu“ vkladá slovo „obecný“.

10. Poznámka pod čiarou k odkazu 22 znie:
22 Zákon č. 305/2013 Z. z. o e-Governmente.

11.  V Čl. 14 ods. 6 sa vypúšťa prvá veta a nahrádza sa vetou, ktorá znie:
„Pre autorizáciu elektronických registratúrnych záznamov podľa osobitného predpisu obecný úrad používa kvalifikovaný elektronický podpis s využitím mandátneho certifikátu a kvalifikovanou elektronickou pečaťou. K internému elektronickému záznamu sa pripája elektronický podpis alebo elektronická parafa podľa osobitného predpisu“

12. Poznámka pod čiarou k odkazu 29 znie:
29 § 16a ods. 5 zákona č. 395/2002 Z. z.

13. Čl. 14 sa dopĺňa ods. 8, ktorý znie:
„Obecný úrad vedie centrálnu evidenciu typov položiek certifikátov obsahujúcich identifikačné údaje, najmä meno, identifikátor pridelený obecným úradom alebo rodné číslo, na prepojenie osoby s evidenciou oprávnení vedenou obecným úradom vrátane jej histórie a postupov.“

14. Poznámka pod čiarou k odkazu 24 znie:
24 § 18 až § 20 vyhláška Úradu podpredsedu vlády Slovenskej republiky pre investície a informatizáciu 
č. 78/2020Z. z. o štandardoch pre informačné technológie verejnej správy v znení neskorších predpisov.

15. V Čl. 15 ods. 4 sa za slovo „dokumentu“ vkladá slovo „ktorej výsledok sa“ a za slovom „nezakladá“ sa vypúšťa slovo „sa“.

16. V Čl. 16 ods. 1 sa vypúšťa prvá veta a nahrádza sa vetou, ktorá znie:  
„Registratúrny plán určuje štruktúru registratúry a člení ju do vecných skupín, ktorým určuje lehotu uloženia a znak hodnoty.“

17. V Čl. 18 ods. 4 sa za slovo „podľa“ vkladajú slová „jednotlivých organizačných útvarov a v rámci nich podľa“. 

18.  Čl. 19 ods. 8 sa za slovo „nákladov“ vkladajú slová „alebo správneho poplatku podľa osobitného predpisu.“ 

19. Poznámka pod čiarou k odkazu 30 znie:
30 Zákon č. 145/1995 Z. z. o správnych poplatkoch v znení neskorších predpisov.

20. Poznámka pod čiarkou k odkazu 31 znie:
31 § 16 ods. 2 písm. zákona č. 395/2002 Z. z. v znení zákona č. 241/2025 Z. z.

21. V Čl. 21 sa vypúšťa ods. 4. 
 
22. V Čl. 22 ods.1 sa slovo „archívnemu orgánu“ nahrádza slovom „archívu“. 

23. Čl. 22 sa dopĺňa ods. 4, ktorý znie:
„Registratúrne záznamy sa môžu vyradiť pred uplynutím schválenej lehoty uloženia podľa osobitného predpisu. Prípravu návrhu na osobitné vyraďovanie registratúrnych záznamov obecný úrad vopred konzultuje s archívom.“

24. Poznámka pod čiarou k odkazu 35 znie:
35 § 19 ods. 2 zákona č. 395/2002 Z. z.

25. [bookmark: _Hlk216629479]V Čl. 23 sa ods. 2 nahrádza novým odsekom, ktorý znie: 
„K návrhu na osobitné vyradenie spisov obecný úrad priloží zoznam vecných skupín spisov so znakom hodnoty „A“ a zoznam vecných skupín spisov bez znaku hodnoty „A“, obecný úrad vyhotoví návrh na osobitné vyradenie a zoznamy podľa vzorov zverejnených na webovom sídle ministerstva vnútra.“

26. V Čl. 23 ods. 5 sa slovo „archívneho orgánu“ nahrádza slovom  „archívu“. 

27. V Čl. 23 ods. 6 sa slovo „archívny orgán“ nahrádza slovom  „archív“ a na konci sa dopĺňa veta, ktorá znie:
„Archív rozhodnutie nevydá, ak obecný úrad predloží návrh na vyradenie, ktorý obsahuje len spisy bez znaku hodnoty „A“ a posúdi ich ako spisy bez trvalej dokumentárnej hodnoty; to neplatí, ak obecný úrad o rozhodnutie požiada.“

28. Poznámka pod čiarou k odkazu 37 znie:
37 § 20 ods. 2 zákona č. 395/2002 Z. z.

29. V Čl. 24 ods. 2 sa za slovom „ukladajú“ dopĺňajú slová „v archívnych škatuliach“.

30. V Čl. 24 ods. 3 sa slová „úložných jednotkách“ nahrádzajú slovami „archívnych škatuliach“ a na konci sa dopĺňa veta, ktorá znie:
„Ak sa preberací protokol vyhotoví elektronicky, autorizuje sa kvalifikovanou elektronickou pečaťou obecného úradu.“

31. Poznámka pod čiarou k odkazu 38 znie:
38 § 24 ods. 2 písm. e) zákona č. 395/2002 Z. z. 

32. V Čl. 24 ods. 4 sa slová „archívneho orgánu“ nahrádzajú slovom „archívu“.  


Článok 2
Záverečné ustanovenia

[bookmark: _GoBack]Tento dodatok nadobúda účinnosť dňa 18.3.2026






 ...........................................
(uviesť meno a priezvisko starostu obce)

